मिर्जा गी मास बड़ा गै पसिन्द हा ते ओदे बिना ग्राह गै नईं हा नंगलोन्दा। फलें चा अम्बें दे बड़े शौंकी हे ते सब दूरा-दूरा इयै सगात भेजदे। मिर्जा दा इक गूढ़ा मित्तर अम्बें गी दिक्खी नईं हा सखान्दा। इक दिन दमैं बरांडें च बैठे दे हे तां गली चा किश खोते लंगे। नुक्करा अम्बें दे सिकड़ें दा ढेर पेदा हा। इक खोते ने उसी पल भर सिंघेआ ते फी नक्क-मुंह चाढ़ियै अग्गें निकली गेआ। मित्तरै ने जुगत कराई-"तुसें दिक्खेआ अम्ब ऐसी चीज ऐ जिसी खोते बी नेईं खन्दे।"जी मिर्जा ने हामी भरदे होई डोल गै गलाया- "तुस ठीक आखदे ओ, खोते अंब नईं खन्दे।"